**Niciodată**

*Olesea Chirilov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu vine ploaia

când o cheamă

pământul.

Nu vine lumina

când întunecat e

gândul.

Nu vine nimeni

durerea să-ți aline

să te întrebe cât

de greu îți este

sau cât de bine.

Nu vine iubirea

când sufletul o

cheamă.

Nu vine nici fiul

nici fiica

să-ndepărteze

mâhnirea când

lacrimi curg

în năframa de

mamă.

Nu bate vântul

când în arșiță-i

viața.

Nu vine nici

cântul de copil

să îți aducă

speranța când

singure şi

abandonate

simțurile-ți sunt.

Nu vine nici

vânt

nici lumină

nici ploaie

nici cânt.